Primul mall din România care și-a lansat propria colecție de haine. Printre piesele vestimentare, o rochie cu print de varză.
Un mall din Obor este primul din România care și-a lansat propria colecție de haine. Hainele au printuri chiar din cartierul care a fost și inspirație, Obor. Hainele vor fi lansate pe șase noiembrie.
Te-ai gândit vreodată să te îmbraci în ton cu cartierul în care stai? Dacă nu te-ai gândit tu, s-a gândit un mall din cartierul Obor din Capitală, iar designer-ul Tammy Lovin i-a ajutat să pună ideea în practică.Din șase noiembrie vor fi lansate rochia cu print de varză, ori jacheta care are cutii de banane imprimate pe ea. Una dintre piesele vestimentare are imprimat chiar și un bon fiscal de la… mici! Piesele vestimentare vor costa între 200 și 500 de lei.Oana Boiangiu, senior marketing coordinator Veranda Mall: "Noi ne dorim întotdeauna să fim din ce în ce mai aproape de comunitatea noastră. Ne-am dorit un look un pic mai fresh pentru zonă. Ne-a inspirat cartierul din care facem parte, respectiv Obor. Un alt element de noutate ar fi că suntem primul mall care a colaborat cu un influencer digital, respectiv cu Ana Tobor."Oamenii care locuiesc în zonă consideră ideea îndrăzneață și creativă.